CELEX: 32007D0510
Language: lt
Date: 1184630400000
Title: 2007/510/EB: 2007 m. liepos 17 d. Komisijos sprendimas, iš dalies keičiantis Sprendimą 2006/784/EB, leidžiantį naudoti tam tikrus kiaulių skerdenų klasifikavimo metodus Prancūzijoje (pranešta dokumentu Nr. C(2007) 3419)

19.7.2007   
            
            
               LT
            
            
               Europos Sąjungos oficialusis leidinys
            
            
               L 187/47
            
         
      KOMISIJOS SPRENDIMAS
   
   2007 m. liepos 17 d.
   iš dalies keičiantis Sprendimą 2006/784/EB, leidžiantį naudoti tam tikrus kiaulių skerdenų klasifikavimo metodus Prancūzijoje
   (pranešta dokumentu Nr. C(2007) 3419)
   (Tekstas autentiškas tik prancūzų kalba)
   (2007/510/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendime 2006/784/EB (2) numatyta Prancūzijoje leisti naudoti tris kiaulių skerdenų klasifikavimo metodus.
            
         
               (2)
            
            
               Prancūzijos Vyriausybė paprašė Komisijos leisti naudoti du naujus kiaulių skerdenų klasifikavimo metodus ir bandomųjų išpjaustymų rezultatus pateikė 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios taikyti šiuos klasifikavimo metodus, yra įvykdytos.
            
         
               (4)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/784/EB 1 straipsnio pirma pastraipa papildoma šiais d ir e punktais:
   
               „d)
            
            
               prietaisą „Autofom“ ir su juo susijusius vertinimo metodus, kurių aprašymas pateikiamas priedo 4 dalyje;
            
         
               e)
            
            
               prietaisą „UltraFom 300“ ir su juo susijusius vertinimo metodus, kurių aprašymas pateikiamas priedo 5 dalyje.“
            
         2 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2007 m. liepos 17 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 318, 2006 11 17, p. 27.
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      Sprendimo 2006/784/EB priedas papildomas 4 ir 5 dalimis:
      
         „4   DALIS
         AUTOFOM
         
                     1.
                  
                  
                     Kiaulių skerdenų klasifikavimas atliekamas „Autofom“ prietaisu.
                  
               
                     2.
                  
                  
                     Prietaise turi būti šešiolika 2 MHz ultragarsinių daviklių (SFK Technology, K2KG), o veikimo nuotolis tarp tų daviklių – 25 mm.
                     Ultragarso duomenis sudaro nugaros lašinių storio ir raumenų storio išmatavimai.
                     Matavimo duomenis į raumeningumo procentinę išraišką paverčia centrinis procesorius.
                  
               
                     3.
                  
                  
                     Skerdenos raumeningumas apskaičiuojamas remiantis 23 matavimo taškais taikant šią formulę:
                     
                                 
                                    Ŷ
                                 
                              
                              
                                 =
                              
                              
                                 
                                    69,4808 – 0,09178*X0 – 0,08778*X7 – 0,02047*X9 – 0,06525*X19 – 0,03135*X21 – 0,01352*X26 – 0,01257*X29 + 0,00660*X31 + 0,00726*X36 – 0,11207*X48 – 0,31733*X60 – 0,12530*X64 – 0,03016*X83 – 0,28903*X88 – 0,15229*X91 –0,03713*X92 + 0,09666*X100 – 0,08611*X101 + 0,01797*X113 + 0,03736*X115 + 0,03356*X116 + 0,01313*X121 + 0,01547*X123
                                 
                              
                           kai:
                     
                                 Ŷ
                              
                              
                                 =
                              
                              
                                 skerdenos raumeningumo procentinė išraiška,
                              
                           X0, X7 … X123 yra Autofom prietaiso išmatuoti kintamieji.
                  
               
                     4.
                  
                  
                     Matavimo taškų ir statistinio metodo aprašymus galima rasti pagal Reglamento (EEB) Nr. 2967/85 3 straipsnio 3 dalį Komisijai persiųsto Prancūzijos protokolo II dalyje.
                     Formulė taikoma nuo 45 iki 125 kilogramų sveriančioms skerdenoms.
                  
               5   DALIS
         ULTRAFOM 300
         
                     1.
                  
                  
                     Kiaulių skerdenų klasifikavimas atliekamas „UltraFom 300“ prietaisu.
                  
               
                     2.
                  
                  
                     Prietaise turi būti ultragarsinis 5 cm ilgio 3,5 MHz zondas (SFK Technology 3,5 64LA), turintis 64 ultragarsinius daviklius. Ultragarsinį signalą į skaitmeninį darbo režimą perveda, užregistruoja ir apdoroja mikroprocesorius.
                     Matavimo duomenis į raumeningumo procentinę išraišką paverčia pats UltraFom prietaisas.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     
                        Ŷ = 66,49 – 0,891 G + 0,104 M
                     
                     kai:
                     
                                 Ŷ
                              
                              
                                 =
                              
                              
                                 skerdenos raumeningumo procentinė išraiška,
                              
                           
                                 G
                              
                              
                                 =
                              
                              
                                 lašinių storis (su oda) milimetrais, išmatuotas 7 cm atstumu nuo skerdenos vidurinės linijos tarp antro ir trečio paskutinių šonkaulių, statmena odai trajektorija,
                              
                           
                                 M
                              
                              
                                 =
                              
                              
                                 raumenų storis (su oda) milimetrais, išmatuotas 7 cm atstumu nuo skerdenos vidurinės linijos tarp antro ir trečio paskutinių šonkaulių, statmena odai trajektorija.
                              
                           Formulė taikoma nuo 45 iki 125 kilogramų sveriančioms skerdenoms.“